burgasdotpro/wikipedia huggingface dataset:
7. mechanizovaná brigáda

7. mechanizovaná brigáda „Dukelská“, je brigáda pozemných síl Armády Českej republiky. Sídli v Hraniciach (okres Přerov). Brigáda „"Predstavuje rozhodujúcu palebnú a údernú silu ťažkého typu pozemných síl Armády Českej republiky. Je určená pre plnenie úloh prevencie a reakcie na krízové situácie v národnom a aliančnom rozsahu, jej príslušníci môžu byť nasadení v súlade s platnou legislatívou Českej republiky i k plneniu úloh Polície ČR."“ Brigáda bola inaugurovaná 1. januára 1995. Veliteľom brigády je brigádny generál Ing. Zdeněk Mikula.
Podriadené útvary.
7. mechanizovaná brigáda má tieto podriadené útvary:
Pôsobenie.
Príslušníci brigády pôsobili v misii KFOR v Kosove, ako základ 4. česko-slovenského práporu KFOR. Taktiež na misii EUFOR v Bosne a Hercegovine, či v misii vojenskej polície v Iraku. Boli vyslaní tiež do Afganistanu. V roku 2016 tiež pôsobia v misii EUTM Mali.
Výzbroj.
Medzi techniku a zbrane patria:
Iolaidas z Argosu

Iolaidas ("Iolaidas") bol olympijský víťaz v behu na jedno stadion v roku 224 pred Kr.
Iolaidas z Argu bol na 139. olympijských hrách korunovaný olivovým vencom za víťazstvo v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda.
Meno olympionika Iolaida je uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Veronica Rothová

Veronica Rothová (; * 19. august 1988, New York, New York, Spojené štáty) je americká spisovateľka, ktorá sa venuje predovšetkým románom a poviedkam. Preslávila sa svojím debutom v The New York Times Best Seller list, vďaka svojej trilógii "Divergencia", ktorá pozostáva z diel: "Divergencia", "Rezistencia" a "Experiment". "Divergencia" sa stala víťazom Goodreads Favorite Book of 2011 a 2012 v kategórii Najlepšie fantasy a sci-fi dielo.
Branislav Deák

Mgr. art. Branislav Deák (* 15. september 1982, Bratislava) je slovenský herec. Vyštudoval herectvo na konzervatóriu v Bratislave a potom pokračoval na VŠMU. Účinkoval v Slovenskom národnom divadle, v Divadle West, v Divadle Aréna a taktiež v muzikáloch na Novej scéne. Zahral si aj v slovenských seriáloch Odsúdené, Druhý dych a Oteckovia.
Zoznam pamiatkových zón na Slovensku

Toto je zoznam pamiatkových zón na Slovensku podľa Registra pamiatkových zón zo 23. novembra 2018.
Neplatné pamiatkové zóny.
Tieto pamiatkové zóny neboli zverejnené vo Vestníku vlády SR.
Technická pamiatka

Technická pamiatka je dielo vytvorené v úžitkovej sfére záujmov ľudstva, pri ktorom "technická vybavenosť je rozhodujúcim faktorom funkčného využitia, presnejšie vôbec existencie určitého objektu. Práve preto technický aspekt, technická hodnota diela nevyhnutne prevažuje nad ostatnými hodnotami a kritériami technickej pamiatky."
House of Cards (seriál USA)

House of Cards (doslova: Domček z kariet) je politicko-dramatický seriál USA. Predstavuje televíznu adaptáciu minisérie s rovnomenným názvom z produkcie BBC, založenej na románe Michaela Dobbsa. 
Dejová línia sa sústreďuje okolo hlavnej postavy Franka Underwooda (Kevin Spacey), člena Snemovne reprezentantov Spojených štátov a straníckeho tajomníka Demokratickej strany, ktorý sa po tom, čo mu bola odopretá funkcia ministra zahraničných vecí, snaží zrealizovať svoj prepracovaný plán, vďaka ktorému sa chce dostať z pozície kongresmana do funkcie viceprezidenta a z nej až na najvýznamnejší post – prezidenta USA, čo sa mu podarí pomocou zákulisných intríg a podpory ambicióznej manželky Claire Underwoodovej (Robin Wrightová). Seriál sa zaoberá tématikou nemilosrdného pragmatizmu, manipulácie verejnou mienkou a mocou.
Seriál distribuuje Netflix. Prvá séria bola vydaná 1. februára 2013. Netflix bol na Slovensku spustený 6. januára 2016, kedy boli slovenskému publiku sprístupnené prvé tri série.
30. októbra 2017 potom, čo Kevina Spaceyho obvinili zo sexuálneho napadnutia bolo oznámené, že šiesta séria bude zároveň aj posledná. O deň neskôr bolo oznámené, že výroba šiestej série bude pozastavená do neurčita. 3. novembra 2017 bol Spacey prepustený zo seriálu. 4. decembra 2017 bolo oznámené, že posledná šiesta séria bude mať 8 častí a Spacey v nej nebude hrať. Posledná séria vyšla 2. novembra 2018.
Zoznam technických pamiatok na Slovensku

Toto je zoznam technických pamiatok na Slovensku. Zoznam nie je kompletný, k dátumu vytvorenia tohto článku (26. máj 2016) neexistuje ucelený zoznam všetkých 610 technických pamiatok na Slovensku, zoznam sa pripravuje.
Kamenný vrch u Křenova

Kamenný Vrch u Křenova je názov prírodnej pamiatky na území CHKO Kokořínsko, v južnej časti okresu Česká Lípa, na juh od mestečka Dubá. Jedná sa o pieskovcový skalný chrbát na území Ralskej pahorkatiny s radom neobvyklých tvarov. 
Popis.
V južnej časti Kokořínska pri ceste č. 259 medzi Dubou a Mšenom je blízko obce Křenov kopec Kamenný vrch (). Jeho skalný hrebeň je od Křenova vzdialený východne zhruba 300 metrov.
Pamiatka je na vrchole zalesneného hrebeňa chránená ako geologická zvláštnosť vo výške 370 - . V pieskovcovej skale presýtenej železitými zlúčeninami (hydroxidy železa) vznikli tvary podobné ružiam a misám. Tieto skalné tvary - inkrustácie vzniknuté selektívnym zvetrávaním hornín sú chránené.
Vlastným chráneným územím nebol celý kopec, len jeho horná časť o ploche 0,4 ha na katastrálnom území obce Nedamov. Pamiatka bola vyhlásená Okresným úradom Česká Lípa 15. novembra 1991 a je v správe CHKO Kokořínsko.. Kopec je porastený lesnými borovicami a hrabmi. Chránené rastliny tu nie sú.
Lokalita má v registri AOPK (Agentúra ochrany prírody a krajiny) pridelený kód 1353.
Geomorfologické začlenenie.
Kopec je súčasťou Ralskej pahorkatiny, podrobnejšie Dokeská pahorkatina, Polomené hory, Housecká vrchovina, jej Beškovská časť.
Prístup k pamiatke.
Necelý 1 km na západ vedie cesta z Dubej na juh do Mšena. Priamo pod kopcom, 200 metrov na východ je rázcestie Pod Kamenným vrchom, križovatka peších turistických chodníkov, červenej, zelenej a modrej. Z Dubej sa k nej dostanete po červenej (asi 3 km) či modrej. Nie je tu (zatiaľ) vyznačená žiadna z cyklotrás.
Černica

Černica môže byť:
Diaľnice v Maďarsku

Diaľnice v Maďarsku sú súčasťou cestnej infraštruktúry, ktorú tvoria:
Podľa maďarskej štátnej správy diaľnic bola v roku 2016 celková dĺžka ciest najvyššej kategórie 1480 km. Výstavba diaľničnej siete sa v Maďarsku začala v roku 1964 budovaním 12 km dlhého úseku diaľnice M7 v okolí Törökbálintu, na juhozápadnom okraji Budapešti. Sprejazdnený bol v roku 1977 a dokončený o rok neskôr. V roku 1980 bolo vybudovaných už 200 km a v roku 2007 už 1000 km najkvalitnejších ciest.
Kvalifikácia na World Baseball Classic 2017

Kvalifikácia na World Baseball Classic 2017 bola svetová kvalifikácia v bejzbale mužov na podujatie World Baseball Classic 2017, ktorú organizuje Medzinárodná bejzbalová federácia (IBAF). Zúčastnilo sa jej 16 reprezentačných tímov, ktoré súťažili o 4 postupové miesta na záverečný turnaj v 4 skupinách kvalifikácie. Kvalifikácia prebiehala od 11. februára do 25. septembra 2016.
Priamy postup.
Priamo postúpilo 12 tímov automaticky z World Baseball Classic 2013.
Nasadenie do skupín.
Kvalifikačné skupiny prebiehali v 4 krajinách:
 Umiestnenie vo svetovom rebríčku WBSC v roku 2015.
Múzeum dopravy v Bratislave

Múzeum dopravy v Bratislave je pobočkou Slovenského technického múzea so sídlom v Košiciach. Múzeum sa zaoberá dokumentovaním histórie cestnej, železničnej i vodnej dopravy na území Slovenska a jej prezentovaním verejnosti formou stálej expozície i príležitostných tematických výstav. Múzeum sa nachádza v priestoroch prvej bratislavskej stanice parostrojnej železnice, bývalej Uhorskej centrálnej železnice z 19. storočia, v priestoroch jej koľajiska a dvoch priľahlých skladov. V samotnej hlavnej budove stanice sídli Generálne riaditeľstvo železničnej polície. Areál múzea spolu s budovou GR ŽP je národná kultúrna pamiatka a v registri ÚZPF je pod č. 599/1-4.
Múzeum vodnej dopravy - NKP Remorkér ŠTUREC.
Najväčším zbierkovým predmetom STM-Múzea dopravy je Remorkér ŠTUREC, ktorý je národnou kultúrnou pamiatkou. Loď postavili v lodeniciach v Komárne v roku 1937 pôvodne ako tankovú loď s menom ŠTÚR určenú na prepravu minerálnych olejov do rafinérie Apollo. Loď bola v roku 1944 v bratislavskom prístave poškodená bombardovaním a po 2. svetovej vojne v rámci opravy prestavaná na vlečný remorkér. Po jeho získaní v roku 2014 múzeum zintenzívnilo aktivity spojené s dokumentovaním histórie vodnej dopravy na Slovensku, s osobitným zameraním na históriu osobnej i nákladnej plavby po rieke Dunaj. Remorkér v súčasnosti prechádza postupným reštaurovaním, pričom múzeum príležitostne sprístupňuje jeho priestory pre verejnosť formou skupinových prehliadok. 
V roku 2018 STM-Múzeum dopravy získalo do zbierky železničnej a vodnej dopravy ďalšie plavidlo - Prístavný remorkér ZVOLEN
Zoznam inváznych druhov na Slovensku

Toto je zoznam inváznych druhov na Slovensku a spôsoby ich odstraňovania.
Frobeniova veta

Frobeniova veta môže byť tvrdenie týkajúce sa:
Dopisovateľ (rozlišovacia stránka)

Dopisovateľ môže byť:
Dopisovateľ (administratíva)

Dopisovateľ alebo rešeršér je pracovník informačnej kancelárie príp. inej inštitúcie, ktorá poskytuje informácie o obchodných spoločnostiach za poplatok (napr. na overenie bonity spoločností s ktorými klient spolupracuje alebo hodlá nadviazať obchodné partnerstvo a pod.), ktorého úlohou je zhromaždiť informácie o príslušnej spoločnosti a vyhotoviť výstup, spravidla vo forme vyplneného formulára. Údaje čerpajú z obchodných registrov, pozemkových kníh, úradných záznamov, súdnych záznamov (najmä záznamov o konkurzoch, vyrovnaniach a dražbách), odborných časopisov a iných periodík, rozborov bilancií, ale aj spytovaním sa v okolí danej spoločnosti alebo u jej obchodných partnerov. Dopisovatelia sú obvykle zamestnanci bánk alebo poisťovní a tak majú ľahký prístup a prehľad o potrebných informáciách. Spravidla sú platení podľa počtu vyriešených zákaziek, pričom sa prihliada na ich náročnosť.
Ernő Rózsa

JUDr. Ernő Rózsa (* 2. január 1930, Galanta† február 2021) bol slovenský právnik a politik maďarskej národnosti, poslanec SNR a NR SR v rokoch 1990 - 1998.
Vzdelanie a kariéra.
Absolvoval Právnickú fakultu Univerzity Komenského v Bratislave. Po absolvovaní štúdia pracoval na rôznych pozíciách v štátnej správe v Galante, neskoršie na úrovni okresu, ako aj na úrovni Západoslovenského kraja. Od roku 1969 pôsobil ako vedúci právnik na Okresnom ústave národného zdravia v Galante, ako právny zástupca Reštaurácie a Jedálne, n. p. a v Okresnej správe ciest. Istý čas vyučoval základy práva na Strednej ekonomickej škole v Nových Zámkoch. Od roku 1990 pracoval ako komerčný právnik v Galante.
Politická kariéra.
V prvých slobodných voľbách v roku 1990 bol zvolený za poslanca Slovenskej národnej rady za stranu Spolužitie, ktorá vo voľbách kandidovala spolu s MKDH (kandidoval v Západoslovenskom volebnom kraji a získal 22 808 preferenčných hlasov). V parlamente pôsobil vo výbore pre štátnu správu a územnú samosprávu.
Vo voľbách v roku 1992 bol po druhý raz zvolený za poslanca SNR za Spolužitie, ktoré opäť kandidovalo spolu s MKDH (prvý na kandidátke v Západoslovenskom volebnom kraji, získal 38 797 preferenčných hlasov). Na ustanovujúcej schôdzi SNR bol zvolený za predsedu Výboru SNR pre životné prostredie a ochranu prírody a za člena Predsedníctva SNR.
V predčasných parlamentných voľbách v roku 1994 bol po tretí raz zvolený za poslanca parlamentu za Maďarskú koalíciu (Spolužitie+MKDH+MOS) v Západoslovenskom volebnom kraji (získal 14 017 preferenčných hlasov). V NR SR bol členom výboru pre životné prostredie a ochranu prírody a od roku 1996 aj členom výboru pre nezlúčiteľnosť funkcií štátnych funkcionárov. V roku 1997 sa uchádzal o post sudcu Ústavného súdu SR. 
Vo voľbách v roku 1998 opäť kandidoval do NR SR, tentoraz za SMK, no za poslanca už nebol zvolený (získal 6 060 preferenčných hlasov, avšak bol na nezvoliteľnom mieste).
Nepôvodný druh

Nepôvodný druh (iné názvy pozri nižšie) je druh alebo vnútrodruhový taxón, ktorý žije mimo areálu svojho prirodzeného výskytu, teda tam, kde predtým prirodzene nežil; v užšom (a najčastejšom) zmysle len vtedy, ak bol do nového areálu premiestnený činnosťou človeka. Termín zahŕňa aj časť, gaméty, semená, vajíčka alebo propagule druhu (vnútrodruhového taxónu), ktoré by mohli prežiť a potom sa rozmnožovať.
Terminológia.
Synonymá výrazu nepôvodný druh sú: geograficky nepôvodný druh, introdukovaný druh (v širšom zmysle), zavlečený druh (v širšom zmysle), adventívny druh (v širšom zmysle), a pre rastliny v množnom čísle aj adventíva (v širšom zmysle) [podstatné meno stredného rodu]. Zriedkavé synonymá sú: cudzokrajný druh, cudzí druh, exotický druh, votrelecký druh, invázny/invazívny druh (v širšom zmysle) a naturalizovaný/zdomácnený/udomácnený druh (v širšom zmysle). Slovo ...druh možno podľa kontextu nahradiť výrazom ...rastlina, ...živočích, ...organizmus a pod.
Anglické ekvivalenty sú: "alien species", "introduced species", "exotic species", "non-native species", "non-indigenous species" a "invasive species" (v širšom zmysle).
Treba poznamenať, že napriek tomu, že je vo vyššie uvedených názvoch slovo „druh“, obyčajne zahŕňajú aj vnútrodruhové taxóny (čiže poddruh, odrodu a pod.).
Proces vytvárania nepôvodného druhu sa nazýva introdukcia alebo zavlečenie. Termín introdukovaný druh (resp. introdukcia) sa v užšom zmysle vzťahuje len na úmyselné (teda človekom zámerne uskutočnené) vytvorenie nepôvodného druhu. Úmyselné vytvorenie nepôvodného druhu sa označuje aj termínom vysadenie. Termín zavlečený druh (resp. zavlečenie) a adventívny druh a adventíva sa v užšom zmysle vzťahuje len na neúmyselné vytváranie nepôvodného druhu. (Definície a zdroje pozri v článkoch introdukcia a zavlečenie.)
Aj termíny invazívny/invázny druh a naturalizovaný/zdomácnený/udomácnený druh majú aj užšie - a v tomto prípade oveľa častejšie – definície. Tie sú uvedené v článkoch invázny druh a naturalizovaný druh 
Nepôvodné druhy vzniknuté po roku 1500 sa označujú aj neologizmom neobiota [pomnožné podst. m.], resp. špecifickejšie ako neofyty (rastliny; synonymá: neosynantropy, kenofyty ), neozoa (živočíchy) a neomycéty (huby). Nepôvodné druhy vzniknuté pred rokom 1500 sa označujú aj neologizmom archaeobiota [pomnožné podst. m.], resp. špecifickejšie ako archeofyty (rastliny), arch(a)eozoa (živočíchy) a archeomycéty (huby).
U rastlín sa používa aj termíny antropofyt (rastlina introdukovaná ľuďmi), ktorý sa delí na termíny hemerofyt (rastlina úmyselne introdukovaná ľuďmi) a xenofyt (rastlina neúmyselne introdukovaná ľuďmi). Xenofyty sa staršie delili na archeofyty (rastlina neúmyselne introdukovaná po roku 1500) a neofyty (rastlina neúmyselne introdukovaná do roku 1500), ale novšie sa termíny archeofyt a neofyt vzťahujú aj na úmyselne introdukované rastliny (porov. aj vyššie).
Dôvody introdukcie človekom.
Úspech introdukcie závisí na podobnosti nového stanovišťa s pôvodným (predovšetkým z hľadiska klimatického), na schopnosti introdukovaného druhu adaptovať sa na novom stanovišti, na odolnosti voči novým podmienkam, neznámym chorobám a parazitom a pod.
Slivka (priezvisko)

Slivka (o význame pozri slivka) je slovenské priezvisko. Najčastejšie je v mestách Vranov nad Topľou, Banská Bystrica, Čadca a Prešov.
Známi nositelia.
Pozri v článku Slivka.
Slivko (priezvisko)

Slivko je slovenské priezvisko odvodené od slova slivka. Najčastejšie je v meste Spišská Nová Ves.
Známi nositelia.
Pozri v článku Slivko.
Slivko

Slivko je priezvisko, pozri Slivko (priezvisko), napr.:
Slivková

Slivková môže byť:
Šlivka (priezvisko)

Šlivka je slovenské priezvisko. Je veľmi zriedkavé, vyskytuje sa len v Bardejove, Veľkých Kapušanoch a obci Skároš (okres Košice-okolie).
Známi nositelia.
Pozri v článku Šlivka.
Ban (priezvisko)

Ban je priezvisko. Na Slovensku je veľmi zriedkavé, s najväčším výskytom v bratislavskej mestskej časti Petržalka.
Známi nositelia.
Pozri v článku Ban.
Bano (priezvisko)

Bano je priezvisko. Na Slovensku je zriedkavé, vyskytuje sa len v obci Lúčky (okres Michalovce) a v Sačurove (okres Vranov nad Topľou). Častejšie je v Česku, kde je najviac rozšírené (s výrazným odstupom) v meste Jaroměř (okres Náchod), potom v Sokolove.
Známi nositelia.
Pozri v článku Bano.
Bánó (priezvisko)

Bánó je maďarské priezvisko. Na Slovensku je veľmi zriedkavé, vyskytuje sa len v Košiciach, Ostrovanoch (okres Sabinov), Malom Šariši (okres Prešov) a Prešove. V Česku sa vôbec nevyskytuje.
Známi nositelia.
Pozri v článku Bánó.
Zoznam nepôvodných druhov na Slovensku

Toto je zoznam nepôvodných druhov na Slovensku podľa Vyhlášky č. 158/2014 Z. z.
Živočíchy.
Nepôvodné druhy živočíchov, ktoré sa môžu vypúšťať do voľnej prírody.
„24) Vyhláška Ministerstva pôdohospodárstva Slovenskej republiky č. 344/2009 Z.z., ktorou sa vykonáva zákon o poľovníctve v znení neskorších predpisov“.
Rastliny.
Nepôvodné druhy rastlín, ktoré sa môžu sadiť alebo pestovať za hranicami zastavaného územia obce.
Okrem už uvedeného zoznamu aj:
Archilochos z Korkyry

Archilochos ("Archilochos") bol olympijský víťaz v behu na jedno stadion v roku 544 pred Kr.
Archilochos z Korkyry bol na 59. olympijských hrách korunovaný olivovým vencom za víťazstvo v behu na jedno stadion. Beh na jedno stadion bol najstaršou (776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda.
Meno olympionika Archilocha je uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Zdenka Papoušková

JUDr. Zdenka Papoušková, Ph.D., rod. Hudcová (* 3. október 1974, Olomouc), je česká právnička so špecializáciou na finančné právo, od roku 2016 dekanka Právnickej fakulty Univerzity Palackého v Olomouci.
Život.
Absolvovala olomoucké Gymnázium Jiřího z Poděbrad (neskoršie Slovanské gymnázium), potom študovala na Právnickej fakulte Univerzity Palackého, tituly JUDr. aj Ph.D. získala na Právnickej fakulte Karlovej univerzity v Prahe. Potom pôsobila na svojej alma mater ako asistentka a odborná asistentka v odbore Finančné právo, získala tiež prax na generálnom riaditeľstve poisťovne Kooperativa. Je členkou redakčnej rady časopisu "Dane a financie" a pracovnej komisie pre finančné právo Legislatívnej rady vlády ČR. Na olomouckej právnickej fakulte tiež pôsobila dvakrát ako prodekanka a na konci roka 2015 bola zvolená dekankou, pričom vo voľbe porazila Michala Bartoňa. Toho istého roku s prácou "Daňové subjekty v Českej republike" začala na pražskej právnickej fakulte habilitačné konanie.
Baňo (priezvisko)

Baňo je slovenské priezvisko. Je veľmi zriedkavé, vyskytuje sa len v okrese Vranov nad Topľou – v Sačurove, Čaklove a meste Vranov nad Topľou. V Česku sa vyskytuje len v Chomutove.
Známi nositelia.
Pozri v článku Baňo.
Baňa (priezvisko)

Baňa je slovenské priezvisko. Je zriedkavé, najviac sa vyskytuje v meste Rimavská Sobota.
Známi nositelia.
Pozri v článku Baňa (rozlišovacia stránka).
Báňa (priezvisko)

Báňa je české priezvisko. Najčastejšie je v mestách Brno a Velké Meziříčí.
Známi nositelia.
Pozri v článku Báňa.
Majstrovstvá Južnej Ázie v basketbale žien 2016

Majstrovstvá Južnej Ázie v basketbale žien 2016 boli prvé majstrovstvá Južnej Ázie v basketbale žien, ktoré organizuje Juhoázijská basketbalová asociácia (SABA). Konali sa v Káthmandu, v Nepále v dňoch od 29. marca2. apríla 2016, za účasti 5 tímov. Zápasy sa odohrali v aréne Covered Hall. Turnaj pozostával iba z jednej päťčlennej skupiny, v ktorej sa stretol každý s každým. Titul získala , keď zvíťazila vo všetkých zápasoch skupiny.
Účastníci.
Turnaja sa zúčastnilo 5 družstiev; a sa z interných dôvodov nezúčastnili.
Výsledky.
Play-off sa nehralo.
Baňa (rozlišovacia stránka)

Baňa môže byť:
Báňa

Báňa je priezvisko, pozri Báňa (priezvisko), napr.:
Báň

Báň môže byť:
Bánó

Bánó je priezvisko, pozri Bánó (priezvisko), napr.:
Právnická fakulta Univerzity Palackého v Olomouci

Právnická fakulta Univerzity Palackého v Olomouci (skr. PF UPOL) je jedna z ôsmych fakúlt Univerzity Palackého v Olomouci. Fakulta bola obnovená v roku 1991, je tak druhá najmladšia fakulta univerzity. Dekankou fakulty je od januára 2016 Zdenka Papoušková.
Veda a štúdium.
Fakulta vydáva dva pravidelné periodiká "International and Comparative Law Review" a "Acta Iuridica Olomucensia".
Fakulta ponúka štyri študijné programy:
Katedry.
Právnická fakulta má tieto katedry:
Báno

Báno je priezvisko, pozri Báno (priezvisko), napr.:
Bano

Bano môže byť:
Kubiček

Kubiček je priezvisko, pozri Kubiček (priezvisko), napr.:
Kubitschek

Kubitschek je priezvisko, ktoré vzniklo nemeckým zápisom priezviska Kubíček alebo Kubiček. Je časté predovšetkým v Rakúsku. Na Slovensku bol v roku 1995 zaznamenaný len jediný nositeľ tohto priezviska, v meste Martin. V Česku žili v roku 2015 len dvaja nositelia – v Ostrave.
Kubiček (priezvisko)

Kubiček je slovenské priezvisko, odvodené od mena Jakub. Slovenský ženský variant je Kubičková, menej často aj Kubičeková. Český ženský variant je Kubičková. Najčastejšie je (s výrazným odstupom) v meste Trnava.
Známi nositelia.
Pozri v článku Kubiček.
Kubicek

Kubicek je priezvisko, pozri Kubicek (priezvisko), napr.:
Kubiczek

Kubiczek je priezvisko, pozri Kubiczek (priezvisko), napr.:
Kubizek

Kubizek je priezvisko, napr.:
Kubicek (priezvisko)

Kubicek je priezvisko, ktoré vzniklo z českého alebo slovenského priezviska Kubíček, resp. Kubiček Je časté predovšetkým v Rakúsku a Nemecku. V Česku žili v roku 2015 len dvaja nositelia – v Prahe a Brne. Na Slovensku sa vôbec nevyskytuje.
Známi nositelia.
Pozri v článku Kubicek.
Kubiczek (priezvisko)

Kubiczek je poľské priezvisko, odvodené od mena Jakub. Na Slovensku aj v Česku vyskytujúci sa ženský variant je výlučne Kubiczková. V Česku je rozšírené predovšetkým v mestách Havířov a Třinec. Na Slovensku je veľmi zriedkavé.
Známi nositelia.
Pozri v článku Kubiczek.
Kubička (priezvisko)

Kubička je české a slovenské priezvisko, odvodené od mena Jakub. Na Slovensku je najčastejšie v Žiline, Nezbudskej Lúčke (okres Žilina) a Koplotovciach (okres Hlohovec). V Česku je načastejšie v mestách Prachatice, Praha a Strakonice.
Známi nositelia.
Pozri v článku Kubička.
Kubičko (priezvisko)

Kubičko je slovenské priezvisko, odvodené od mena Jakub. Najčastejšie je v obci Spišské Bystré (okres Poprad). 
Známi nositelia.
Pozri v článku Kubičko.
Kubička

Kubička je priezvisko, pozri Kubička (priezvisko), napr.:
Vektorový podpriestor

Vektorový podpriestor alebo lineárny podpriestor je v lineárnej algebre taká podmnožina iného vektorového priestoru, ktorá sama tvorí vektorový priestor.
Definícia.
Nech formula_1 je vektorový priestor a nech formula_2 je neprázdna podmnožina množiny formula_3. Potom formula_2 nazývame podpriestor vektorového priestoru formula_1 , ak spolu s operáciami formula_1 tvorí vektorový priestor nad poľom formula_7 .
Veta.
Nech formula_1 je vektorový priestor a nech formula_2 je neprázdna podmnožina množiny formula_3 .Potom formula_2 je podpriestor práve vtedy, keď pre všetky formula_12 a formula_13 platí
Veta 1.
Podpriestory formula_16, formula_17 majú neprázdny prienik práve vtedy, ak existujú
vektory formula_18 a formula_19 také, že platí formula_20
Špeciálny prípad vety 1..
Priamky formula_21 a formula_22 majú neprázdny prienik práve vtedy, keď vektor A-B je lineárnou kombináciou formula_23
Dôkaz.
Dôkaz vety 1 urobíme analogicky.
Veta 2.
Ak formula_16 a formula_17 sú podpriestory formula_30 s neprázdnym prienikom, tak ich prienik
formula_31 je afinný podpriestor so zameraním formula_32.
Dôkaz.
Vetu 2 dokážeme tak, že ukážeme, že body a vektory z prieniku spĺňajú nasledujúce podmienky:
formula_37.
Toto je však triviálne, lebo ak bod formula_44 aj formula_45 , tak formula_46 pričom analogické tvrdenie platí pre vektory.
Veta 3.
Podpriestory formula_16 a formula_17 sú rovnobežné alebo rôznobežné, pričom ich
prienik je (r − 1)-rozmerný podpriestor.
Náznak dôkazu.
Môžeme predpokladať, že podpriestory nie sú rovnobežné (t. j. formula_49), pretože v opačnom prípade je už splnené tvrdenie vety. Z tohto predpokladu
vyplýva, že existuje vektor formula_50 a súčasne formula_51. Bez ujmy
na všeobecnosti, môžeme vytvoriť bázu formula_52 tak, aby formula_53.
Nech formula_54. je bázou formula_55. (Z predpokladu formula_56 vyplýva, že každý z vektorov formula_57 je lineárnou kombináciou vektorov formula_54. Pretože
formula_59 je báza formula_60 pomocou nich je možné vyjadriť aj vektor (A − B). Podľa vety 1. podpriestory formula_16 a formula_55 sú rôznobežné.
Dôsledky vety 3.
Z vety 3 vyplýva hneď niekoľko dôsledkov a síce:
A mnohé ďalšie.
Mestská hromadná doprava v Skalici

Mestská hromadná doprava v Skalici je zabezpečovaná autobusovou dopravou, ktorú prevádzkuje spoločnosť SKAND Skalica, s.r.o. Služby MHD sú poskytované na 3 linkách: , , .
V minulosti premávala do Zlatníckej doliny linka . SKAND Skalica, s.r.o. prevádzkuje v Skalici 2 typy vozidiel.
Skalicou premáva aj linka IDS JMK z Hodonína do Veselí nad Moravou a späť, ktorú prevádzkuje česká spoločnosť ČSAD Hodonín, a.s. Na tejto linke je vnútroštátna preprava na území Slovenska zakázaná.
História.
Jedna z najmenších a zároveň najmladších MHD na Slovensku začala premávať 1. marca 2009 a to na jednej linke . Už toho roku sa v lete zriadila aj sezónna linka do Zlatníckej doliny, vtedy radená ešte ako linka , na ďalší rok bola prečíslovaná na linku . Uvažovalo sa aj o zriadení linky k Baťovmu kanálu, tento variant však nebol nikdy realizovaný. Od 1. apríla 2012 sa zriadila nová linka do priemyselnej zóny. Od konca roku 2016 sa do premávky zaradili dva nové midibusy Rošero First. Staré minibusy podstúpili generálnu opravu a od 1. marca 2017 premávajú na spojoch linky premávajúcich k domovu dôchodcov.
Kubičko

Kubičko je priezvisko, pozri Kubičko (priezvisko), napr.:
Majstrovstvá Južnej Ameriky v softbale mužov 2016

Majstrovstvá Južnej Ameriky v softbale mužov 2016 boli majstrovstvá Južnej Ameriky v softbale mužov, ktoré organizuje Juhoamerická softbalová konfederácia (CONSURSA). Konali sa od 8.14. mája 2016 v Panama City, v Paname, za účasti 7 tímov. Ďalšie dve družstvá tvorili B-tím domácej Panamy a argentínsky výber do 19 rokov. Zápasy sa odohrali v športovom komplexe Los diamantes Clayton. Titul získala , ktorá vo finálovom stretnutí zvíťazila nad .
Účastníci.
 Číslo udáva umiestnenie vo svetovom rebríčku WBSC v roku 2015.
Ĝangalo

Ĝangalo [džangalo] (v esperante "džungľa", často je používaný tiež alternatívny digrafový pravopis Gxangalo) bol internetový spravodajský portál, písaný v esperante.
Portál obsahoval správy z celého sveta v esperante, rad blogov, diskusné fórum o esperante a ďalšie služby, z ktorých niektoré boli platené. Centrum sa nachádzalo v Brazílii, dopisovatelia Ĝangala ale pochádzali z viac ako dvadsiatich krajín sveta. Portál bol tiež spojený s existenciou internetovej televízie, vysielajúcej v esperante, tzv. Internacia Televido.
Dejiny.
Ĝangalo bolo založené v roku 2001 Brazílčanom Flaviom Rebelom, v roku 2003 bolo prebudované.
6. októbra 2006 Rebelo oznámil, že už Ĝangalo nechce ďalej riadiť. Rebelo plánoval stránku predať alebo zrušiť na konci roka, lenže sa nenašiel záujemca o kúpu. Posledný nový obsah webu, vytvorený Rebelovým teamom, bol na web umiestnený v decembri 2006. Stránka teraz nefunguje.
William Auld

William Auld (* 6. november 1924† 11. september 2006) bol škótsky básnik, spisovateľ, prekladateľ a redaktor, jeden z najväčších esperantských básnikov.
Jeho básne vychádzali v mnohých esperantských časopisov a revue. Časť jeho diela vyšlo v zbierke "Kvaropo". Jeho najvýznamnejším dielom je "La infana raso" (Detská rasa), epopej o 25 spevoch, obsahujúci celú filozofiu autora. Je tiež významným prekladateľom (Tolkien, Doyle a i.).
Auld redigoval rôzne esperantské časopisy: "Esperanto en Skotlando" (1949-1955), ""Esperanto" de UEA" (1955-1958, 1961-1962), "Monda Kulturo" (1962-1963), "Norda Prismo" (1968-1972), "La brita esperantisto" (1973-1999), "Fonto" (1980-1987). Spolupracoval s "Monato" do 1998.
Bol podpredsedom Svetového esperantského zväzu (1977-1980) a predsedom Esperantskej akadémie (1979-1983). Bol tiež čestným predsedom esperantského PEN-klubu.
Diela.
Básnické zbierky.
"Antologioj" (Antológie):
Ján Valašťan Dolinský

Zaslúžilý umelec Ján Valašťan Dolinský, niekedy napísané tiež "Ján Valašťan-Dolinský" (* 15. február 1892, Békešská Čaba, Maďarsko† 2. marec 1965, Nitra, Slovensko) bol slovenský hudobný skladateľ, pedagóg, publicista, zberateľ ľudových piesní a esperantista.
Dolinský bol autor esperantských učebníc, slovníkov a prekladateľ. Pôvodné básne: "En Aŭtuno", "Rememoro", "Profunda Okulparo". Preklady: "Je la foiro en Detva" od Timravy, "Adam Ŝangala" od Nádaši-Jégé a mnoho prekladov od Hviezdoslava.
Jiří Karen

Jiří Karen, vlastným menom Ladislav Podmele (* 11. jún 1920, Litomyšl† 30. apríl 2000, Praha) bol český a esperantský básnik.
Vydal okolo 20 zbierok, z ktorých niektoré boli preložené do nemčiny a esperanta, niektoré napísal v esperante sám.
Pomenovanie verejných miest.
Po Jiřím Karenovi je pomenovaný park v Prahe 10 v Strašniciach. Je ohraničený dvoma vetvami ulice Na Třebešíně. Podnet na pomenovanie dala tamojšej zástupkyňa starostu Ivana Cabrnochová v roku 2014.
Lašva

Lašva () je rieka v Bosne a Hercegovine (Stredobosenský, Zenicko-dobojský kantón), dlhá približne .
Tok rieky.
Rieka má dve zdrojnice (Karaulská a Komarská Lašva), ktoré pramenia v masíve Vlašić, na stredozápade krajiny. Lašva samotná vzniká ich sútokom pri meste Turbe. Preteká Travnikom a pri meste Zenica sa vlieva do rieky Bosna.
Jej údolím vedie dôležitá cesta, spájajúca Banja Luku so Sarajevom.
Travnik

Travnik je historické mesto v Bosne a Hercegovine, nachádza sa medzi mestami Donji Vakuf a Zenica, prechádza tadiaľ cesta medzi Sarajevom a Banja Luka.
Poloha.
Travnik sa rozkladá v nadmorskej výške okolo v údolí rieky Lašva medzi vysokými horami ("Paljenik" v masíve Vlašić, obľúbenom stredisku zimných športov severne od mesta, dosahuje výšku ). Travnikom prechádza jedna veľmi dlhá trieda, ktorá tvorí os mesta. 
Dejiny.
Historické centrum mesta pochádza z 15. storočia, avšak samotná oblasť Travniku bola trvale osídlená už v skorších dobách. Už počas existencie Rímskej ríše sa v jeho blízkosti nachádzali rôzne sídla.
V časoch tureckej nadvlády v Travniku sídlili tureckí vezíri (1687 až 1851) a mesto plnilo úlohu metropoly Bosny a Hercegoviny (ako bola presunutá do Sarajeva). Zriadené tu boli aj konzuláty niektorých krajín (predovšetkým Rakúska a Francúzska). Z tejto doby sa zachovalo veľa mešít (napr. "Modrá mešita", ďalej napr. "Sulejmanova mešita"). Mesto má tiež ako jediné v Bosne a Hercegovine dve hodinové veže (sahat-kule).
S odovzdaním Bosny a Hercegoviny Rakúsko-Uhorsku a neskôr vznikom Juhoslávie však význam Travnika spadol. Hlavná ekonomická aj priemyselná aktivita Bosny a Hercegoviny sa rozvíjala v údolí rieky Bosny, kde sa nachádzajú hlavné dopravné ťahy (ako železnice, tak i cesty). Travnik, zovretý v údolí rieky Lašva a oddelený od zvyšku Bosny mohutnými horami, však mohol len ťažko byť vhodným miestom pre rozvoj hospodárstva. Do Travnika tak nikdy nebola zavedená železnica, avšak na konci 19. storočia aj sem zavítali niektoré vymoženosti vtedajšej doby; mesto sa stalo prvým, kde bol zriadený spolok dobrovoľných hasičov. Bolo tiež vybudované gymnázium. V tom čase však už mesto malo niekoľko islamských škôl - madras.
V Juhoslávii sa Travnik stal po roku 1929 súčasťou najprv Splitskej bánoviny a po roku 1941 aj fašistického nezávislého štátu Chorvátsko. 22. októbra 1944 bol Travnik oslobodený jednotkami juhoslovanských partizánov.
V druhej polovici 20. storočia sa stal Travnik dejiskom niekoľkých románov spisovateľa Ivo Andrića, ktorý pochádzal z Bosny a ktorý za svoju prácu získal Nobelovu cenu za literatúru.
Súčasnosť.
Dnes mesto patrí do chorvátsko-moslimskej časti Bosny a Hercegoviny; Travnik je sídlom Stredobosenského kantónu - v oblasti pod mestskou správou žije na 60 000 obyvateľov, z toho asi 26 000 vo vlastnom meste.
Miljacka

Miljacka () je malá rieka v Bosne a Hercegovine v regióne Sarajevo-Romanija v Republike srbskej a v kantóne Sarajevo vo Federácii Bosny a Hercegoviny. Je dlhá .
Priebeh toku.
Pramení neďaleko mesta Pale, na východ od Sarajeva pod vrchmi Jahorina. Tečie západným smerom, preteká hlavným mestom Sarajevom, pod niektorými aj veľmi známymi mostmi (napr. Latinska ćuprija) a zároveň tvorí aj os mesta. Na severovýchod od mesta sa vlieva do rieky Bosny.
Dohovor o ochrane európskych voľne žijúcich organizmov a prírodných stanovíšť

Dohovor o ochrane európskych voľne rastúcich rastlín, voľne žijúcich živočíchov a prírodných stanovíšť (angl. "Convention on the Conservation of European Wildlife and Natural Habitats"), známy aj ako Bernský dohovor, je jedným z najvýznamnejších medzinárodných dohovorov týkajúcich sa ochrany prírody. Uzavretý bol 19. septembra 1979 v Berne vo Švajčiarsku a do platnosti vstúpil 1. júna 1982. 
Slovenská republika podpísala Dohovor 28. apríla 1994. Ratifikačnú listinu podpísal prezident SR 15. augusta 1996. Slovensko sa tak stalo členskou krajinou Dohovoru s účinnosťou od 1. januára 1997.
Dohovor už podpísalo 47 členských štátov Rady Európy (vrátane mimoeurópskych štátov Azerbajdžan a Gruzínsko), päť nečlenských štátov (Bielorusko, Burkina Faso, Maroko, Senegal a Tunisko) a Európske spoločenstvo.
Zoznam chránených rastlín na Slovensku

Toto je zoznam chránených rastlín na Slovensku a ich spoločenská hodnota.
Makyta

Makyta môže byť:
Majstrovstvá Európy v netballe 2016

Majstrovstvá Európy v netballe 2016 boli v poradí 19. majstrovstvá Európy v netballe žien, ktoré organizuje Európska netballová federácia (Netball Europe). Konali sa v dňoch od 12.15. mája 2016 v Newcastle upon Tyne, v Anglicku, za účasti 4 tímov. Okrem hlavného turnaja ME sa organizoval aj turnaj European Challenge aj s dvomi neeurópskami družstvamiUSA a Grenadou. Anglicko bolo organizátorom európskeho šampionátu šiestykrát, keď predtým hostilo toto podujatie v rokoch 2000, 2001, 2005, 2009 a 2012. Zápasy sa odohrali v aréne Sport Central. Svoj šestnásty titul získalo domáce .
Účastníci.
Pozn: Číslo v zátvorke udáva umiestnenie vo svetovom rebríčku INF k 24. januáru 2016.
Jiří Kořínek

Jiří Kořínek (* 1. október 1906, Liberec† 4. november 1988) bol český esperantista a prekladateľ. Prekladal predovšetkým operné árie a piesne (na 250 prekladov), českú poéziu do esperanta.
Bol obchodným pomocníkom v Liberci, od roku 1931 v textilnom závode v Brne. Za vojny bol totálne nasadený vo zlievarni. Po vojne sa vrátil k svojej pôvodnej profesii, najskôr opäť v Brne, v roku 1964 sa presťahoval do Ústí nad Labem, kde pracoval až do dôchodku ako kontrolór kvality v závode Textil Liberec.
Ako študent v roku 1922 sa zoznámil s esperantom, od roku 1949 začal prekladať do esperanta prózu aj poéziu, vynikol v prekladoch operných árií. Jeho bibliografia zachytáva okolo 500 prekladov básní a 300 pôvodných prác, ktoré sa zachovali roztrúsené po esperantských časopisoch celého sveta alebo v rukopisoch v esperantských archívoch (nižšie uvádzame len rozsiahlejšie práce). Dva týždne pred smrťou bol vyznamenaný titulom "Zaslúžilý pracovník kultúry", ktorý vtedajší štát udeľoval amatérskym umelcom.
Bek (priezvisko)

Bek je priezvisko. Časté je v Česku, najviac v mestách Praha, Opava a Hradec Králové. Na Slovensku je veľmi zriedkavé.
Známi nositelia.
Pozri v článku Bek.
Beka (priezvisko)

Beka je slovenské a české priezvisko. Je zriedkavé, na Slovenskej sa najviac vyskytuje v Bojniciach, v Česku v meste Mladá Boleslav.
Známi nositelia.
Pozri v článku Beka.
Beko (priezvisko)

Beko je priezvisko. Na Slovensku je zriedkavé, najviac je rozšírené v obci Nadlice (okres Partizánske), v Česku sa takmer nevyskytuje.
Známi nositelia.
Pozri v článku Beko.
Bekö (priezvisko)

Bekö je priezvisko, ktoré vzniklo nepresným zápisom maďarského priezviska Bekő. Je zriedkavé, najviac je rozšírené v Bratislave. V Česku sa vôbec nevyskytuje.
Známi nositelia.
Pozri v článku Bekö.
Bekő (priezvisko)

Bekő je maďarské priezvisko odvodené od maďarského mužského mena Bekő. Na Slovensku je najčastejšie v Šali a Dlhej nad Váhom (okres Galanta). V Česku sa vôbec nevyskytuje.
Známi nositelia.
Pozri v článku Bekő.
Bek

Bek môže byť:
Beko

Beko môže byť:
Bekö

Bekö je priezvisko, pozri Bekö (priezvisko), napr.:
Bekő

Bekő môže byť:
NK Osijek

Nogometni klub Osijek (NK Osijek) je chorvátsky futbalový klub, ktorý hrá prvú najvyššiu chorvátsku súťaž. Bol založený v roku 1947. Sídli v meste Osijek. Domáce zápasy hráva na štadióne Opus Arena.
Beka

Beka môže byť:
Andreas Beck

Andreas Beck môže byť:
Kleoxenos z Alexandrie

Kleoxenos ("Kleoxenos") bol olympijský víťaz v boxe v roku 240 pred Kr.
Kleoxenos z Alexandrie bol na 135. olympijských hrách korunovaný olivovým vencom za víťazstvo v boxe. Box (pygmé) zaradili do programu olympijských hier v roku 688 pred Kr.
Meno boxera Kleoxena je uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch. Eusebios tiež uvádza, že Kleoxenos si v boxe bez väčšieho zranenia vybojoval titul periodonikés, t. j. zvíťazil na všetkých panhelénskych hrách.
Jednotlivé celogrécke hry sa usporadúvali v rôznych obdobiach štvoročného cyklu, ktoré spolu tvorili "periodos" (pravidelný obeh). Každé štvorročné obdobie sa nazývalo olympiádou. Počas olympiády sa hry konali v nasledujúcom poradí: olympijské, nemejské, isthmické, pýtické, nemejské a isthmické.
Guy Fawkes

Guy Fawkes (* 13. apríl 1570, York† 31. január 1606) bol anglický vojak a vyznaním rímsky katolík, ktorý sa spolu s ďalšími pokúsil 5. novembra 1605 spáchať atentát na kráľa Jakuba I.
Život.
Cieľom sprisahania pušného prachu bol atentát na protestantského kráľa Jakuba I. a členov oboch komôr anglického parlamentu vo Westminsterskom paláci počas úvodného spoločného zasadnutia v roku 1605, na ktorom mal kráľ osobne vystúpiť. Fawkes bol z veľkej časti zodpovedný za realizáciu konečnej fázy útoku. Plán bol ale vyzradený a on bol zadržaný v podzemí pod palácom so sudmi strelného prachu. Po výsluchu a mučení bol popravený za zradu a pokus o vraždu. Od tej doby je tento nevydarený atentát pripomínaný vždy 5. novembra ako Noc Guya Fawkesa a ako deň, kedy bola monarchia a kráľ zachránení.
Majstrovstvá sveta v podhladinovom hokeji 2016

Majstrovstvá sveta v podhladinovom hokeji 2016 boli v poradí 19. majstrovstvá sveta v podhladinovom hokeji, ktoré organizuje Svetová konfederácia činností pod vodou (CMAS). Konali sa v meste Stellenbosch, v provincii Western Cape, v Južnej Afrike od 26. marca2. apríla 2016, za účasti 14 mužských a 13 ženských tímov. Okrem nich sa predstavilo aj 9 mužských a 8 ženských tímov v turnajoch veteránov. Južná Afrika bola organizátorom svetového šampionátu tretíkrát, keď predtým hostila toto podujatie aj v rokoch 1996 a 2008, oba v Durbane. Zápasy sa odohrali v plaveckom bazéne Coetzenburg Sport Centre Swimming Pool v Stellenbosch University. Titul získali hokejisti Austrálie v mužskej kategórii a hokejistky domácej Južnej Afrike.
Dénešova ulica

Dénešova ulica môže byť:
Ivana Christová

Ivana Christová (* 10. august 1970, Prešov) je bývalá dvojnásobná kráľovná krásy a svetová modelka slovenskej národnosti s bulharsko-maďarskými koreňmi. Vo svojej rodnej krajine sa preslávila ako historicky prvá novodobá Miss Československa (1989), na medzinárodnej úrovni ako víťazka tzv. Maja Internacional (1989). Následne prenikla na titulné stránky popredných módnych časopisov a v 90. rokoch 20. storočia sa stala vyhľadávanou tvárou kozmetických značiek a reklamných kampaní. 
Na domácom trhu sa neskôr sporadicky pokúšala presadiť v hudobnom či filmovom priemysle, jej autorské príspevky v umeleckom žánri však nezaznamenali väčší ohlas. Nahrala dve profilové platne, "Ivana" (1998) a "Flám" (2000), na striebornom plátne nedostala príležitosť nad rámec epizódnych rolí. 
Zásadnejšie výsledky jej priniesli vedľajšie podnikateľské aktivity, ktoré zastrešuje prostredníctvom svojej umeleckej agentúry "Orin Art s.r.o." (2000) a predovšetkým charitatívna služba. Po nadácii "Ivana Christová deťom" (1994), založila v novom tisícročí i vlastné občianske združenie "Orin Panacea" (2006), v dôsledku čoho bola nominovaná na cenu Slovenka roka (2012). V komerčnej sfére sa venuje primárne poradenstvu v kozmetickej oblasti. Žije v Bratislave, je rozvedená a má dcéru Danielu.
Diskografia Ivany Christovej

Diskografiu Ivany Christovej zastupujú dva študiové albumy a dve singlové nahrávky. Okrem toho, sa interprétka hudobne podieľala na osemnástich dodatočných skladbách vrátane niekoľkých, natočených ešte v čase jej pôsobenia v detskom speváckom zbore Prešovčatá. V rámci audiovizuálnej tvorby, je kreditovaná na troch hudobných videoklipoch, z toho dvoch sólových; na ostatnom – už bez vokálneho príspevku, respektíve ako modelka. Autorské práva k jej zvukovým nosičom spravuje SOZA.
Novobanská ulica (Bratislava)

Novobanská ulica je ulica v Bratislave, v mestskej časti Petržalka. Je pomenovaná podľa mesta Nová Baňa. Nachádza sa v lokalite, kde ostala zachovaná individuálna zástavba rodinných domov. Tiahne sa od Vranovskej ulice po Kežmarské námestie, je rovnobežná s Ľubietovskou a Kremnickou.
Ľubietovská ulica

Ľubietovská ulica je ulica v Bratislave, v mestskej časti Petržalka. Je pomenovaná podľa obce Ľubietová.
Nachádza sa na okraji lokality, kde ostala zachovaná individuálna výstavba rodinných domov. Tiahne sa od Levočskej po Vranovskú. Je rovnobežná s cestnou komunikáciou smerujúcou do Rakúska – Viedenskou cestou a Novobanskou ulicou.
Noc Guya Fawkesa

Noc Guya Fawkesa (v origináli "Guy Fawkes Night" alebo tiež "Bonfire Night" - noc pálenia ohňov) sa slávi najmä v Spojenom kráľovstve 5. novembra ako pripomienka Sprisahania strelného prachu v roku 1605. Na oslavu skutočnosti, že kráľ Jakub I. prežil pokus o atentát, začali ľudia okolo Londýna zapaľovať ohne. O niekoľko mesiacov neskôr schválil parlament zákon, ktorým 5. november oficiálne určil ako verejný deň vďakyvzdania za neúspech sprisahania.
Počas niekoľkých desaťročí sa tento sviatok stal štátnou oslavou, ktorá však mala tiež silný náboženský podtext ako vyjadrenie protikatolíckych postojov. Prostý ľud začal upaľovať figuríny nenávidených osôb, napríklad pápeža. Táto tradícia sa do dnešných čias udržala len sporadicky, napríklad v meste Lewes v grófstve East Sussex.
V 18. storočí sa tradícia začína meniť a od tejto doby je bežné upaľovať na hranici figurínu Guya Fawkesa.
Koncom 19. storočia začali na popularite získavať organizované ohňostroje a v 20. storočí premenovali firmy vyrábajúce pyrotechniku​​ sviatok na "Firework Night" (Noc ohňostrojov).
V dnešnej dobe sú vo väčšine miest a väčších dedín jednotlivými mestskými časťami alebo obecným úradom organizované oslavy, ktoré zahŕňajú veľké hranice, ohňostroje a často tiež jarmočné atrakcie. Organizovanú zábavu často usporadúvajú tiež najrôznejšie charitatívne organizácie.
Kremnická ulica (Bratislava)

Kremnická ulica je ulica v Bratislave, v mestskej časti Petržalka. Je pomenovaná podľa mesta Kremnica. 
Nachádza sa v lokalite Petržalky, kde ostala zachovaná individuálna výstavba rodinných domov. Tiahne sa od Rusovskej cesty po Vranovskú ulicu, križuje Jaroslavovu, prechádza popri Kežmarskom námestí, je rovnobežná s Handlovskou a Novobanskou.
Na Kremnickej 26 má sídlo súkromná Pridružená škola UNESCO, v rámci nej súkromné gymnázium, obchodná akadémia, hotelová akadémia a umelecká škola. Na rovnakej adrese sa nachádza Hotel Viktor.
Handlovská ulica (Bratislava)

Handlovská ulica je ulica v Bratislave, v mestskej časti Petržalka. Je pomenovaná podľa mesta Handlová. Nachádza sa v lokalite Petržalky, kde ostala zachovaná individuálna výstavba rodinných domov. 
Tiahne sa od Rusovskej cesty po Vranovskú, je rovnobežná s Kremnickou a Prokopovou.
Makyta (vrch)

Makyta () je najvyšší a najmasívnejší vrch západnej časti Javorníkov. Leží na hranici medzi Slovenskom a Českom, na pomedzí Trenčianskeho a Zlínskeho kraja, v katastrálnom území obcí Lazy pod Makytou, Lysá pod Makytou, Valašská Senice a Huslenky.
Poloha.
Leží na severovýchod od osád Makytka a Fujerovci v katastrálnom území obce Lazy pod Makytou. Prechádza tu tiež hranica medzi povodím Moravy a Váhu. Beňadín a Tisovský potok odvádzajú vodu z juhovýchodných svahov do Bielej vody a neskôr do Váhu. Na moravskej strane pramení v nadmorskej výške 840 metrov rieka Senice, ústiaca do Bečvy a ďalej do Moravy.
Nachádza sa tu križovatka turistických značených trás, 4. zastavenie náučného chodníka Javorníky - západ, drevený prístrešok pre turistov a vrcholová kniha. Rozhľad je obmedzený (drevená rozhľadňa bola zničená). Pri červenej turistickej trase z Papajského sedla je studnička s výdatným prameňom.
Lesy na svahoch Makyty si zachovali pôvodný charakter s prevládajúcim jedľovobukovým porastom. Vrchol je súčasťou prvej zóny CHKO Beskydy a CHKO Kysuce s najvyšším stupňom ochrany. Bol tu pozorovaný výskyt veľkých šeliem (medveď, vlk, rys), ktoré zo Slovenska prechádzajú aj na Moravu. Na severných svahoch hory sa nachádza prírodná rezervácia Makyta.
Prístup.
Na vrchol vedie niekoľko turistických značených trás zo slovenskej i českej strany. Výstup je pomerne náročný, s prevýšením viac ako 400 m.
Poznámka.
Podľa tohto vrchu boli pomenované aj známe slovenské odevné závody, podnik Makyta Púchov.
Majstrovstvá Európy vo vodnom slalome 2016

Majstrovstvá Európy vo vodnom slalome 2016 boli v poradí 17. majstrovstvá Európy vo vodnom slalome, ktoré organizuje Európska kanoistická asociácia (ECA). Konali sa v Liptovskom Mikuláši, na Slovensku v dňoch od 12.15. mája 2016, za účasti 216 športovcov z 29 krajín. Slovensko organizovalo európsky šampionát štvrtýkrát, predtým hostilo toto podujatie v rokoch 2002 (v Bratislave), 2007 (v Liptovskom Mikuláši) a 2010 (v Bratislave). Dejiskom šampionátu bol Areál vodného slalomu Ondreja Cibáka, ktorého tribúna má kapacitu 1 500 divákov. V medailovej bilancii krajín obhájilo celkové prvenstvo domáce Slovensko. 
Účastnícke krajiny.
Pozn: V zátvorke je uvedený počet športovcov.
Hvězdov

Hvězdov je obnovená dedina, časť mesta Ralsko v okrese Česká Lípa. Nachádza sa asi 5,5 km na sever od Kuřívody a zhruba 3,5 km juhovýchodne od Mimone. Je tu evidovaných 51 adries. Trvalo tu v roku 2011 žilo 96 obyvateľov.
Ďalšie informácie.
Hvězdov leží v katastrálnom území "Ploužnice pod Ralskem" o rozlohe 17,25 km2. Pôvodné katastrálne územie bolo "Hvězdova".
Obcou preteká Ploužnický potok, na ktorom ležia tri rybníky priamo v obci a ďalšie v blízkom okolí: "Ploužnický rybník" na východe a celá rybničná sústava na severovýchode (rybníky "Hvězdovské" a "Novodvorské") na prítoku, Svébořického potoka. Rybníky sú chovné, sú však plné munície, preto je výlov rýb obtiažny.
Dejiny.
Hvězdov ( "Höflitz" alebo "Höflic") vzniká v dobe neskorého dosídľovania tejto oblasti nemeckými prisťahovalcami (1. polovica 16. storočia). Obec bola silne spätá so susednou obcou Ploužnicou.
K obci patrili jej ďalšie dve časti: tesne na východe "Neu-Höflitz" ("Nový Hvězdov") alebo tiež "Neudorf" ("Nová Ves") (prvá zmienka už roku 1578) a ďalej na sever "Wüstewiese" ("Pustá lúka"), neskôr známe ako "Neuhof" ("Nový Dvůr") (prvá zmienka roku 1736). Do katastra tiež patril "Paulinenhof" ("Pavlin Dvůr"), ktorý sa nachádza na južnom úpätí Ralska. Ten sa zachoval a bol zrekonštruovaný. Všetko to boli poľnohospodárske dvory (majetky).
V obci bola škola, hostinec, hotel, zotavovňa, penzióny, obchod, kúpalisko, hasičská zbrojnica, cintorín, garbiarne, 3 múčne mlyny a 2 píly.
V roku 1921 bolo vo Hvězdove 101 domov a 562 obyvateľov (z nich 55 Čechov a 499 Nemcov). Farou boli miestni príslušní do Svéboříc. Zdravotný obvod, žandárska stanica, pošta a telegraf boli v Mimoni. Rovnako tak bola v Mimoni aj najbližšia železničná stanica (5,5 km).
Obec zaniká v dobe vzniku vojenského výcvikového priestoru Ralsko. Po príchode Sovietskej okupačnej armády (rok 1968) sa vojenský priestor premenil na obrovskú základňu ruských vojsk. Boli tu vystavané ubikácie, garáže, veľké vyasfaltované plochy, tankodromy a vojenské strelnice s pozorovateľňami. Neskôr sa tieto stavby zmenili v ruiny. Do obce sa po roku 1989 vracia život (v roku 1995 tu bolo prihlásených k trvalému pobytu 21 osôb), sú opravené niektoré pôvodné domy (pôvodných zostalo asi 38), postavené nové a počet obyvateľov stúpa.
Pôvodná obec ležala len na severnej strane Ploužnického potoka, zatiaľ čo na južnej strane už bola Ploužnice. Po zrušení vojenského priestoru pripadla aj južná strana až k Ploužnickej ulici Skašov pod Hvězdov.
John Beck

John Beck môže byť:
Kocúr

Kocúr môže byť: